Foto: Anadolu Turkiya bosh shtabi Suriyaning Al-Bob tumanida 3 nafar harbiy xizmatchi halok bo‘lganini tasdiqladi. Anadolu xabariga ko‘ra, ular Suriya harbiy havo kuchlari aviazarbasi tufayli hayotdan ko‘z yumishgan. “Frot qalqoni” operatsiyasi doirasida 24 noyabr kuni taxminiy ma’lumotlar qaraganda, Suriya tomonidan amalga oshirilgan havo hujumi oqibatida bizning 3 harbiy xizmatchimiz halok bo‘ldi va 10 nafari jarohat oldi. Ulardan birining ahvoli og‘ir deb baholanmoqda”, - deyilgan mahkama bayonotida. Unda qo‘shimcha qilinishicha, jabrlanganlar darhol harbiy harakatlardan chetroqqa ko‘chirilgan. Avvalroq, Turkiya prezidenti Rajab Toyib Erdo‘g‘an Al-Bob shahri IShID terrorchilik tashkiloti jangchilaridan ozod qilingach, turk harbiylari va muxolif Suriya Ozodlik armiyasi Manbij shahriga hujum boshlashi haqida ma’lum qilgan.